text: Borgmester: Turister skal ikke holde i kø
  04 april 2015 kl. 07.04
  Vardes borgmester vil have udvidet hovedvej 11, så turister ikke skal plages af kø-kørsel.
  Vardes borgmester Erik Buhl har bedt folketingsmedlem Hans Chr. Thoning fra Venstre om et møde lørdag.
  På mødet vil Erik Buhl fortælle Hans Chr. Thoning, at hovedvej 11 mellem Korskroen ved Esbjerg og Varde ofte sander til i trafik. 
  Derfor vil Erik Buhl have vejen udvidet ? ikke mindst af hensyn til turisterne.
  - Varde Kommune er Danmarks 2. største turismekommune og afhængige af turismen. Men som situationen er nu med hovedvej 11, så er det ofte der, turisterne må tilbringe deres tid i kø - i stedet for at nyde ferien i det klitlandskab, de er kommet for at opleve, lyder det fra Erik Buhl.
  